# Heimfeld

Heimfeld igual en baix alemany, és un barri del districte d'Harburg al sud de l'estat d'Hamburg a Alemanya. A la fi de 2016 tenia 21798 habitants a una superfície de 11,7 km².
El poble va ser creat el 1535, quan el duc Otó I d'Harburg va crear un fortí que es deia Zum Heynfeld. En temps de pau, s'ha van assentar uns terratgers, atrets per la bona terra al peu del geest i del bosc dels Harburger Berge (Monts d'Harburg).
Durant les Guerres Napoleòniques (1813-1814) Heimfeld va patir molt sota els ocupants francesos i va com a ravals d'Harburg va ser cremat quasi completament per augmentar la visibilitat i facilitar-ne la defensa, en suprimir possibles amagatalls a l'exèrcit dels aliats.
L'1 d'abril del 1906, el poble de Lauenbruch (= maresme de l'Elba) va ser suprimit per permetre l'expansió del port marítim d'Harburg. Aquest poble entre l'Elba meridional i el Moorburger Landscheide, avui atorgat al barri d'Heimfeld, va ser enderrocat per construir quatre dàrsenes encara en ús. El 1888 l'aleshores municipi independent va fusionar amb Harburg, que el 1927 va ser integrat en la nova entitat Harburg-Wilhelmsburg i el 1937 finalment el govern nazi va promulgar la Llei de l'àrea metropolitana d'Hamburg que integrava tota la zona d'Harburg, eternal rival d'Hamburg des de l'edat mitjana, en la ciutat estat d'Hamburg.

## Llocs d'interès

* El bosc d'estat Harburger Berge (monts d'Harburg), on es troba el pujol Hasselbrack, amb els seus 116,2 metres sobre el nivell del mar el cim natural més alt de la ciutat estat d'Hamburg
* Bloc erràtic al Hasselbrack (116 msnm)
* El Moorburger Landscheide prop de la fàbrica Noblee
* IES Friedrich Ebert
* Entrada de búnquers de la Segona Guerra Mundial al bosc de Haake

## Referències

* ↑ Thies, Heinrich. «Hochdeutsch-plattdeutsche Liste von Stadtteilen in Hamburg» (en baix alemany, alemany). Fehrs-Gilde - Gesellschaft für niederdeutsche Sprachpflege, Literatur und Sprachpolitik e.V., 06-06-2008. [Consulta: 30 abril 2018].
* ↑ «Heimfeld». A: Hamburger Stadtteil-Profile 2016 (pdf). Statistisches Amt für Hamburg und Schleswig-Holstein (Servei d'estadística d'Hamburg i de Slesvig-Holstein, 2016.
* ↑ Beckershaus, Horst. «Heimfeld». A: Die Namen der Hamburger Stadtteile (Els noms dels barris d'Hamburg) (en alemany). Hamburg: Editorial Ernst Kabel, 1998, p. 57. ISBN 3-8225-0471-8.
* ↑ Teerling, Imke. «Heimfeld, Grün, musikalisch und multikulturell» (en alemany). Ajuntament d'Hamburg, 2018. [Consulta: 1r maig 2018].
* ↑ Kühl, Janine «Besetzt und belagert: Die Franzosen in Hamburg» (en alemany). NDR, 06-12-2013.
* ↑ Preussischer Landtag Hannover. Stenographische Berichte über die Verhandlungen der durch die Allehöchste Verordnung vom 4. November einberufenen Kammern (en alemany), 1906, p. 478.
* ↑ Tilgner, Daniel (red.). «Heimfeld». A: Hamburg von Altona bis Zollenspieker: Das Haspa-Handbuch für alle Stadtteile der Hansestadt (en alemany). Hamburg: Hoffmann & Campe, 2002, p. 498-507. ISBN 3-455-11333-8.
* ↑ «Eissendorf historisch». A: Das große Hamburg-Buch (en alemany). Hamburg: Hamburger Abendblatt, 2012, p. 234-235. ISBN 9783863701109.
             A Wikimedia Commons hi ha contingut multimèdia relatiu a: Heimfeld